മിസോറാമില് കഴിഞ്ഞ വര്ഷം എയ്ഡ്സ് മൂലം ജീവന് നഷ്ടപ്പെട്ടത് 443 പേര്ക്കെന്ന് സര്ക്കാരിന്റെ ഔദ്യോഗിക കണക്ക് മിസോറാമില് 20192020 സാമ്ബത്തിക വര്ഷത്തില് എയ്ഡ്സ് മൂലമുണ്ടായ ആരോഗ്യ പ്രശ്നങ്ങള് കാരണം 443 പേര് മരിച്ചുവെന്ന് റിപ്പോര്ട്ട് News18 Malayalam Last Updated : August 31, 2021, 22:10 IST Share this: മിസോറാമില് 20192020 സാമ്ബത്തിക വര്ഷത്തില് എയ്ഡ്സ് മൂലമുണ്ടായ ആരോഗ്യ പ്രശ്നങ്ങള് കാരണം 443 പേര് മരിച്ചുവെന്ന് റിപ്പോര്ട്ട്. തിങ്കളാഴ്ച പുറത്തിറക്കിയ സ്റ്റാറ്റിസ്റ്റിക്കല് ഹാന്ഡ്ബുക്ക് മിസോറം 2020 പ്രകാരം 20192020 കാലയളവില് 2,339 പേര്ക്ക് എയ്ഡ്സ് ബാധിച്ചതായും കണ്ടെത്തി.201819 ല് 2,237 പേര് എച്ച്ഐവി പോസിറ്റീവ് ആണെന്നും 716 പേര് രോഗം ബാധിച്ച് മരിച്ചതായും കണ്ടെത്തിയിരുന്നു. സ്റ്റേറ്റ് ഇക്കണോമിക്സ് ആന്ഡ് സ്റ്റാറ്റിസ്റ്റിക്സ് ഡിപ്പാര്ട്ട്മെന്റ് പുറത്തിറക്കിയ ലഘുലേഖ അനുസരിച്ച് 20192020 കാലയളവില് 51,691 രക്ത സാമ്ബിളുകള് പരിശോധിച്ചു. 20182019 കാലയളവില് 65,615 സാമ്ബിളുകളാണ് പരിശോധിച്ചത്.നാഷണല് എയ്ഡ്സ് കണ്ട്രോള് ഓര്ഗനൈസേഷന്റെ NACO കണക്കനുസരിച്ച്, മൊത്തം 10.91 ലക്ഷം ജനസംഖ്യയുടെ 2011 സെന്സസ് 2.32 ശതമാനം എയ്ഡ്സ് രോഗബാധിതരുള്ള മിസോറാമാണ് രാജ്യത്ത് ഏറ്റവും കൂടുതല് എയ്ഡ്സ് രോഗികളുള്ള സംസ്ഥാനം. 1990 ഒക്ടോബറിലാണ് മിസോറാമില് ആദ്യത്തെ എച്ച്ഐവി പോസിറ്റീവ് കേസ് റിപ്പോര്ട്ട് ചെയ്തത്.മിസോറാം സ്റ്റേറ്റ് എയ്ഡ്സ് കണ്ട്രോള് സൊസൈറ്റിയുടെ MSACS കണക്കനുസരിച്ച്, 1,972 ഗര്ഭിണികള് ഉള്പ്പെടെ 23,092 പേര്ക്ക് ഇതുവരെ എയ്ഡ്സ് ബാധിച്ചിട്ടുണ്ട്. 1990 ഒക്ടോബര് മുതല് സെപ്റ്റംബര് 2020 വരെ 2877 പേര് രോഗം ബാധിച്ച് മരിച്ചു. സംസ്ഥാനത്ത് 78 ശതമാനത്തിലധികം എച്ച്ഐവി പോസിറ്റീവ് കേസുകളും ലൈംഗിക ബന്ധത്തിലൂടെ പകരുന്നവയാണ്. അതേസമയം 20 ശതമാനം കേസുകള് മയക്കുമരുന്ന് ഉപയോഗിക്കുന്നവര് പങ്കിടുന്ന സൂചികളിലൂടെയാണ് പകരുന്നത്.MSACSന്റെ കണക്കനുസരിച്ച് മിസോറാമില് 1000 പേരില് 1.19 പേര്ക്ക് എയ്ഡ്സ് ബാധിക്കുന്നതായി കണക്കാക്കപ്പെടുന്നു. 2534 വയസ്സിനിടയിലുള്ള യുവാക്കള്ക്കിടയിലാണ് എയ്ഡ്സ് അപകട നിരക്ക് ഏറ്റവും ഉയര്ന്നു നില്ക്കുന്നത്. ആകെ എയ്ഡ്സ് രോഗികളുടെ എണ്ണത്തിന്റെ 42.59 ശതമാനം ഈ പ്രായപരിധിയില് ഉള്പ്പെടുന്നവരാണ്. 26.49 ശതമാനം രോഗികള് 3549 വയസ് പ്രായപരിധിയില്പ്പെടുന്നവരാണ്.മിസോറാമില് നിന്നുള്ള വന്ലാല്റുവാട്ടി കോള്നി എന്ന വനിത 10,000ത്തിലേറെ എച്ച് ഐ വി ബാധിതരെ ജോലി കണ്ടെത്താനും സാധാരണ ജീവിതം നയിക്കാനും സഹായിച്ചിട്ടുള്ള വ്യക്തിയാണ്. എയ്ഡ്സിന് കാരണമായ വൈറസാണ് എച്ച് ഐ വി അഥവാ ഹ്യൂമന് ഇമ്മ്യൂണോ ഡെഫിഷ്യന്സി വൈറസ്. ഈ രോഗം ബാധിച്ച ആളുകളുടെ അടുത്ത് വരാന് പോലും മറ്റുള്ളവര് മടി കാണിക്കുന്ന തരത്തിലുള്ള ശക്തമായ പോതുബോധം നിലനില്ക്കവെയാണ് ഈ രോഗത്തോട് പോരാടി ജീവിക്കുന്നവര്ക്ക് സഹായവും സാന്ത്വനവുമായി ഈ വനിത എത്തിയത്. വളരെ ചെറിയ പ്രായത്തില് തന്നെ മയക്കുമരുന്നിന് ഇരയായ കോള്നി ഞരമ്ബുകളിലേക്ക് നേരിട്ട് മയക്കുമരുന്ന് കുത്തിവെച്ചതിന്റെ ഫലമായി തന്റെ ഇരുപതാം വയസില് എച്ച് ഐ വി ബാധിതയാവുകയായിരുന്നു.Summary: At least 443 people died in Mizoram due to complications caused by AIDS during the financial year 20192020, as per official data. According to statistical handbook Mizoram 2020, released on Monday, 2,339 people were diagnosed with AIDS during 20192020. In 201819, 2,237 people were found to be HIVpositive and 716 died due to the disease Published by:user_57 First published: August 31, 2021, 22:10 IST AIDS awareness mizoram മിസോറാമില് 20192020 സാമ്ബത്തിക വര്ഷത്തില് എയ്ഡ്സ് മൂലമുണ്ടായ ആരോഗ്യ പ്രശ്നങ്ങള് കാരണം 443 പേര് മരിച്ചുവെന്ന് റിപ്പോര്ട്ട് News18 Malayalam Last Updated : August 31, 2021, 22:10 IST Share this: